[image: image1.png]



Parlamentul  României

Camera  Deputaţilor

	Comisia pentru apărare, ordine publică şi siguranţă naţională

Nr. 32/324/2010

	                                                                         Bucureşti, 24.11.2010
                                                             PL x 648/2010



R A P O R T 
asupra proiectului de Lege pentru completarea Ordonanţei Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu proiectul de Lege pentru completarea Ordonanţei Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, trimis cu adresa nr. PL x 648 din 9 noiembrie 2010 şi înregistrat cu nr.32/324 din 12.11.2010.





Consiliul Legislativ, cu nr. 549/03.05.2010, a avizat favorabil, cu observaţii şi propuneri proiectul de lege.


Proiectul de lege are ca obiect de reglementare crearea posibilităţii ca persoanele private de libertate aflate în stare de reţinere, arest sau detenţie la instituţii din afara sistemului penitenciarelor să poată fi hrănite de către unităţile penitenciare, valoarea financiară a normelor de hrană pentru aceste persoane fiind stabilită de către Ministerul Justiţiei. Totodată, este reglementată transmiterea fără plată între unităţile din sistemul penitenciar,  a produselor obţinute în gospodăriile agrozootehnice.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Ioana Şerban şi domnul Marius Corâţu, reprezentanţi ai Ministerului Justiţiei/Administraţia Naţională a Penitenciarelor. 
La şedinţa Comisiei au fost prezenţi 18 deputaţi din totalul de 24 membri ai acesteia.
4. Proiectul de Lege a fost adoptat de Senat în şedinţa din 25 octombrie 2010.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În urma dezbaterii, în şedinţa din 24 noiembrie 2010, cu unanimitate de voturi pentru, Comisia propune plenului Camerei Deputaţilor adoptarea acestui proiect de Lege, cu următoarele amendamente: 
Amendamente  admise
	Nr

crt
	Text adoptat de Senat
	Text propus de comisie

(autorul amendamentelor)
	Motivarea amendamentelor

propuse

	1. 
	LEGE

pentru completarea Ordonanţei Guvernului nr.26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională
	LEGE

pentru modificarea şi completarea Ordonanţei Guvernului nr.26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională
	Punctul 4 al proiectului de Lege modifică terminologia folosită în tot cuprinsul legii.

	2. 
	 Articol unic. – Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată în Monitorul Oficial al României, Partea I, nr. 144 din 9 aprilie 1998, cu modificările şi completările ulterioare, se completează după cum urmează:
	Articol unic. – Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată în Monitorul Oficial al României, Partea I, nr. 144 din 9 aprilie 1998, cu modificările şi completările ulterioare, se modifică şi se completează după cum urmează:

(Autor: Comisia)
	În acord cu modificarea titlului. 

	3. 
	1. După articolul 41 se introduce un nou articol, art. 42 , cu următorul cuprins:

„Art. 42. – (1) Persoanele private de libertate aflate în stare de reţinere, arest sau detenţie în instituţiile din afara sistemului administraţiei penitenciare pot fi hrănite de către unităţile din sistemul administraţiei penitenciarelor. 

(2) Decontarea cheltuielilor pentru prepararea hranei se realizează potrivit convenţiilor încheiate între unităţile din sistemul administraţiei penitenciare şi instituţiile care au în custodie persoanele private de libertate.”


	1. Text nemodificat
	

	4. 
	2. După articolul 5 se introduce un nou articol, art. 51 , cu următorul cuprins:

„Art. 51. – (1) Valoarea financiară a normelor de hrană ale persoanelor private de libertate se stabileşte şi se actualizează de către Ministerul Justiţiei, la propunerea Administraţiei Naţionale a Penitenciarelor, în funcţie de indicii preţurilor de consum pentru actualizare la rata inflaţiei a elementelor patrimoniale, capitolul „Mărfuri alimentare”, publicaţi de Institutul Naţional de Statistică în Buletinul Statistic de Preţuri. 

(2) Actualizarea valorii financiare a normelor de hrană ale persoanelor private de libertate se face periodic, pe baza indicilor preţurilor de consum prevăzuţi la alin. (1), dacă rezultă diferenţe de peste 5% faţă de luna în care s-a stabilit ultima valoare.”
	2. Text nemodificat
	

	5. 
	3. La articolul 10, după alineatul (3) se introduc două noi alineate, alin. (31) şi (32), cu următorul cuprins: 
„(31) Între unităţile din sistemul administraţiei penitenciarelor, produsele obţinute în gospodăriile agrozootehnice – sectoarele vegetal, zootehnic şi de prelucrare industrială – din cadrul acestora, pot fi transferate fără plată, pentru asigurarea hranei persoanelor  private de libertate, precum şi pentru furajarea animalelor

(32) Condiţiile şi procedurile privind transmiterea fără plată a produselor prevăzute la alin. (31) se stabilesc prin ordin al ministrului justiţiei.”
	3. La articolul 10, după alineatul (3) se introduc două noi alineate, alin (4) şi (5), cu următorul cuprins: 

„(4) Text nemodificat
 (5) Condiţiile şi procedurile privind transmiterea fără plată a produselor prevăzute la alin. (4) se stabilesc prin ordin al ministrului justiţiei.”
(Autor: Comisia)
	Art. 10 are doar 3 alineate. 

	6. 
	4. În tot cuprinsul ordonanţei, denumirea Direcţia generală a penitenciarelor se înlocuieşte cu denumirea Administraţia Naţională a Penitenciarelor.”
	4. Text nemodificat
	


Preşedinte, 

Costică  CANACHEU
Întocmit: Consilier Daria Cotoc                                                                           

